เลอค่า
ช่วงนี้พนักงานแบงก์ชาติคึกคักทุกวัน เพราะเป็นช่วงจัดงานกีฬาสีประจำปี
13 มี.ค. 2558

ช่วงนี้พนักงานแบงก์ชาติคึกคักทุกวัน เพราะเป็นช่วงจัดงานกีฬาสีประจำปี
ที่คึกคักที่สุดเห็นจะเป็นสีชมพูที่มี รณดล นุ่มนนท์ เป็นพ่อสี เพราะปีนี้สีชมพูจัดประมูลสินค้าที่ได้รับจากผู้บริหาร เพื่อระดมทุนหาเงินไปจัดงานให้หนุกหนาน วีดวิ้ว หวังผ่อนคลายจากงานหนักให้สมกับที่มีงานเพียงปีละครั้ง
ที่สำคัญ สินค้าไฮไลต์ปีนี้ที่ถูกนำมาประมูล เป็น นาฬิกาข้อมือชื่อดัง “สวอตช์” จากสวิส ของท่านผู้ว่าการ ประสาร ไตรรัตน์วรกุล ที่มอบให้ทีมสีชมพู
ความพิเศษของนาฬิกาเรือนนี้ คือ เป็นรุ่นลิมิเต็ดเอดิชั่น ถูกผลิตขึ้นในโอกาสฉลองครบ 70 ปี การก่อตั้งธนาคารกลางประเทศสวิตเซอร์แลนด์ 
หลายคนเลยจับจ้องนาฬิกาเรือนนี้ เพราะหาซื้อที่ไหนไม่ได้อีกแล้ว เสียงเคาะประมูลก็เลยกระหึ่ม ราคาถูกไล่จากเริ่มต้นที่ 1,000 บาท ขึ้นไปสูงสุดถึง 1.25 หมื่นบาท 
งานนี้ รณดลยิ้มแก้มปริ หายแวบจากวงประมูลทันที ไม่ได้คิดจะเบี้ยว แต่เพื่อไปเชิญผู้ว่าฯ ประสาร มามอบให้กับผู้ประมูลได้โดยตรง
“เลอค่า” แบบนี้จะหาที่ไหนได้อีก